KIRJALLINEN KYSYMYS E-1721/99 esittäjä(t): María Sornosa Martínez (PSE) komissiolle. Huvipuistojen turvallisuutta koskevien standardien soveltamisen kiireellisyys.



Virallinen lehti nro 170 E , 20/06/2000 s. 0081 - 0082



KIRJALLINEN KYSYMYS E-1721/99 esittäjä(t): María Sornosa Martínez (PSE) komissiolle (29. syyskuuta 1999) Aihe: Huvipuistojen turvallisuutta koskevien standardien soveltamisen kiireellisyys Jokin aikaa sitten nelivuotias lapsi lensi ulos Torreviejaan (Alicante) pystytetyn huvipuiston laitteesta ja kuoli. Tapahtuma on jatkoa tämänkaltaisissa huvittelulaitteissa sattuneiden onnettomuuksien listalle. Onnettomuus sattui hetkellä, jolloin Alicanten asukkaat muistivat vielä hyvin toisen lapsen kuoleman Campellossa. Silloin syynä oli paikkakunnalle pystytetyn huvipuiston laitteesta saatu sähköisku. Komission vuonna 1995 rahoittaman tutkimuksen mukaan vapaa-ajalla sattuneista onnettomuuksista huvipuistoissa tapahtuneet onnettomuudet aiheuttavat eniten sairaalakäyntejä. Lisäksi tutkimus osoitti, että laitteiden valvonta- ja tarkastusvaatimukset vaihtelevat huomattavasti eri jäsenvaltioissa, ja että jäsenvaltioiden lainsäädännöissä asetetut edellytykset eroavat toisistaan melkoisesti. Komission oli tarkoitus antaa aiheesta direktiivi, mutta se ei koskaan toteutunut. Euroopan parlamentin saamien tietojen mukaan, Edinburghin huippukokous vuonna 1992 muutti komission ensisijaisia tavoitteita, ja niin se päätti vetää pois lainsäädäntöehdotuksensa huvipuistojen teknisistä vaatimuksista. Lopulta komissio päätti valtuuttaa Euroopan standardisointijärjestön laatimaan Euroopan laajuisen standardin, joka kattaisi huvipuistolaitteiden tekniset vaatimukset. Alicantessa sattuneen onnettomuuden johdosta Espanjan kuluttajajärjestö on ilmaissut huolensa siitä, että kyseinen standardi tulee voimaan vasta kun se on hyväksytty kahden vuoden päästä. Järjestö on huomauttanut, että Espanjan lainsäädännössä on huolestuttava aukko huvittelulaitteiden turvallisuusvaatimusten kohdalla. Voisiko komissio tarkentaa, missä vaiheessa huvipuistoja koskevien EU:n standardien julkaisu- ja hyväksymisprosessi on? Milloin ja kuinka EU:n kansalaiset voivat nauttia käytännössä huvipuistoja koskevasta lainsäädännöstä? Ottaen huomioon laitteissa sattuneiden onnettomuuksien vakavuus, mitä komissio aikoo tehdä jouduttaakseen standardien soveltamista koko yhteisön alueella? Eikö komissio ole sitä mieltä, että sen tulisi harkita uudelleen vuonna 1992 tekemänsä päätöstä siten, että kyseisistä standardeista tehtäisiin yhteisön direktiivi? Erkki Liikasen komission puolesta antama vastaus (4. marraskuuta 1999) Komissio on parlamentin jäsenen kanssa täysin samaa mieltä huvipuistojen turvallisuudesta, varsinkin kun se koskee erityisesti lapsia. Komissio on erittäin pahoillaan vähän aikaa sitten sattuneesta tapauksesta, joka johti neljävuotiaan lapsen kuolemaan. Tosiseikat, joihin parlamentin edustajan selvitys tilanteesta perustuu, ovat yhtäpitäviä komission omien selvitysten kanssa, joita komissio teki erityisesti antaessaan vastausta Anita Jean Pollackin esittämään kysymykseen E-3167/98(1) ja Frederik A.A. Willockxin esittämään kysymykseen H-0669/97 syyskuussa 1997(2) pidetyn Euroopan parlamentin istuntojakson kyselytunnilla. Komission osittain rahoittamasta vuonna 1995 valmistuneesta tutkimuksesta käy ilmi, että tämäntyyppisen vapaa-ajantoiminnan yhteydessä sattuneista onnettomuuksista sairaalakäyntiä vaati 7,8 prosenttia kotona ja vapaa-aikana tapahtuvia tapaturmia koskevan yhteisön tietojärjestelmään (EHLASS 19871988) merkittyjen kaikkien muiden onnettomuuksien syiden kohdalla vastaava luku on 5,5 prosenttia. Tällaiset onnettomuuden kattavat kuitenkin 1,2 prosenttia kaikista lasketuista onnettomuuksista ja niihin todennäköisesti sisältyvät myös leikkikentillä tapahtuneet onnettomuudet. Koska Eurooppa-neuvoston Edinburghissa vuonna 1992 tekemiä päätöksiä ei ole asetettu kyseenalaisiksi, komissio jatkaa samoilla linjoilla, joille se lähti antaessaan Euroopan standardointikomitealle (CEN) tehtäväksi luoda huvipuistoja koskevat yhdenmukaistetut standardit. CEN:in tiedonannot viittaavat siihen, että kyseisiä standardeja koskevat tutkimukset aloitetaan ensi vuoden ensimmäisellä puoliskolla. (1) EYVL C 135, 14.5.1999. (2) Euroopan parlamentin keskustelut (syyskuu 1997).